19. 3. 87 De Europæiske Fællesskabers Tidende Nr. L 77/43 (Retsakter hvis offentliggørelse ikke er obligatorisk) KOMMISSIONEN KOMMISSIONENS BESLUTNING af 12. november 1986 om et FIM-lån til fordel for en virksomhed, der fremstiller mineralvand og glasflasker (Kun den franske udgave er autentisk) (87/194/EØF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det euro- pæiske økonomiske Fællesskab, særlig artikel 93, stk. 2, første afsnit, efter i overensstemmelse med nævnte artikel at have givet de interesserede parter en frist til at fremsætte deres bemærkninger og under henvisning til disse bemærknin- ger, og ud fra følgende betragtninger : I Den franske regering anmeldte i overensstemmelse med bestemmelserne i EØF-traktatens artikel 93, stk. 3, den 11. november 1985 et støtteprojekt til Kommissionen til fordel for en virksomhed, der fremstiller mineralvand og glasflasker. Projektet omfatter et lån fra Fonds Industriel de Moderni- sation (FIM) på 70 mio ffr. til en investering på 266,5 mio ffr, som modtagervirksomheden påtænker at gennemføre i 1985/86 for i det væsentlige dels at øge og automatisere sin produktion af glasflasker, dels at øge produktionen i de to tappeanlæg sideløbende med energibesparelser og forbedring af arbejdsvilkårene. I beslutning 85/378/EØF ()) har Kommissionen overfor de franske myndigheder præciseret, at ydelse af lån fra () EFT nr. L 216 af 13. 8. 1985, s. 12. FIM måtte betragtes som støtte efter EØF-traktatens artikel 92, stk. 1, og at der i alle tilfælde af stor betydning på forhånd skulle gives underretning om sådan långivning på udkaststadiet. ' Disse lån blev ved udgangen af 1985 ydet til en rente på 8,75 % med en højeste løbetid på ti år og en afdragsfri periode på op til to år. Lånene ydes til støtte af innove- rende investeringer, herunder særlig installering af højtek- nologimaskiner og -udstyr, udvikling af kontorautomatise- ring og bioteknologi. II Kommissionen besluttede efter en gennemgang af støtte- projektet på grundlag af EØF-traktatens artikel 93, stk. 3, ud fra en analyse af markedet for de pågældende varer og under hensyntagen til oplysninger fra de franske myndig- heder den 18. december 1985 at indlede proceduren i EØF-traktatens artikel 93, stk. 2, over for støtten i form af et lån på 70 mio ffr. fra FIM til omhandlede producent af mineralvand og glasflasker som følge af støttens indvirk- ning på samhandelen mellem medlemsstaterne og på konkurrencen mellem den støttemodtagende virksomhed og dennes konkurrenter i Fællesskabet. Som led i nævnte procedure har Kommissionen opfordret den franske regering samt de øvrige medlemsstater og andre interesserede end medlemsstaterne til at fremsætte deres bemærkninger.